CELEX: 62014TN0165
Language: fi
Date: 2014-03-07 00:00:00
Title: Asia T-165/14: Kanne 7.3.2014 – ANKO v. komissio ja REA

10.6.2014   
            
            
               FI
            
            
               Euroopan unionin virallinen lehti
            
            
               C 175/47
            
         Kanne 7.3.2014 – ANKO v. komissio ja REA
   (Asia T-165/14)
   2014/C 175/65
   Oikeudenkäyntikieli: kreikka
   
      Asianosaiset
   
   
      Kantaja: ANKO Anonymos Etairia Antiprosopeion, Emporiou kai Viomichanias (Ateena, Kreikka) (edustaja: asianajaja V. Christianos)
   
      Vastaaja: Euroopan komissio ja tutkimuksen toimeenpanovirasto (REA)
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               toteamaan, että komissio rikkoo sopimusvelvoitteitaan maksujen keskeyttämisellä, jonka REA määräsi ja jonka se pitää voimassa komission valtuuttamana sekä joka koskee määrää, jonka komissio on edelleen velkaa kantajalle osuutenaan ESS-hankkeeseen
            
         
               —
            
            
               toteamaan, että 125 253,82 euron määrä, jota komissio ei edelleenkään ole maksanut osuutenaan ESS-hankkeeseen, vastaa tukikelpoisia kustannuksia ja komissio on siten velvollinen maksamaan sen ANKOlle
            
         
               —
            
            
               toteamaan, että 216 172,68 euron kokonaismäärä, jonka komissio on jo maksanut kantajalle osuutenaan ESS-hankkeeseen, vastaa tukikelpoisia kustannuksia ja
            
         
               —
            
            
               velvoittamaan REA:n ja komission korvaamaan kantajan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kyseinen kanne koskee REA:n ja komission vastuuta sopimuksesta nro 217 951 ESS-hankkeen toteuttamisesta SEUT 272 artiklan nojalla.
   Tarkemmin ottaen kantaja väittää, että REA on komission valtuuttamana keskeyttänyt maksut ANKOlle oikeudettomasti ja rikkoen sopimusta ESS-hankkeesta. Kantaja väittää myös, että komissio pyrki extrapolation-menetelmää käyttäen kyseenalaistamaan käytännössä kaikkien ANKOn ilmoittamien ESS-hanketta koskevien kustannusten tukikelpoisuuden ilman oikeudellista perustaa ja sekä sopimuksen että sovellettavan oikeuden vastaisesti.